SOBRE NOSALTRES | BanyBoscVidra\nSOBRE ELS BOSCOS TERAPÈUTICS\nBANY DE BOSC VIDRÀ\nLúdic Vidrà és un empresa que neix amb la finalitat de promocionar i donar a conèixer el territori. És una empresa que treballa conjuntament amb la gent de la zona i les entitats del territori que vetllen per la seva promoció.\nLa secció dels Banys de Bosc està dirigida i impulsada per Elisabet Vila d’Abadal, enginyera Forestal i propietària del bosc de les Torrenteres.\nL’Elisabet té un especial interès en aquest projecte ja que s’estima d’una manera especial aquesta zona, Les Torrenteres ha estat gestionada des de sempre per la seva família i Elisabet és la 26a generació. Gràcies a aquesta feina, avui podem gaudir d’un bosc amb les característiques i particularitats que hi trobem.\nGuia de Bany de Bosc\nUna guia formada per l'Associació Sèlvans\nViu a Vidrà des de fa uns quants anys, coneix els boscos des de ben petita i està en contacte amb la medicina oriental a través del Shiatsu, cosa que li permet fer la connexió entre bosc i medicina d’una manera senzilla i natural.\nAmant de la natura i els animals, ens acompanyarà per un espai natural dedicat a la contemplació i al silenci, on poder trobar el ritme intern que necessitem per millorar i incrementar la nostre salut\nTel: +34 679 170 682\n©2016 by cvBCN


L’Estat reitera que «no dialogarem amb Puigdemont» | Diari de Tarragona\nL’Estat reitera que «no dialogarem amb Puigdemont»\nEl govern espanyol no atendrà l’apel·lació al diàleg que Carles Puigdemont va fer divendres des de la porta de la presó de Neumünster\n8 de Abril de 2018 - 16:25 hs\nLa vicepresidenta del Govern espanyol, Soraya Sáenz de Santamaría, ahir a la convenció del Partit Popular. FOTO: acn\nFonts de l’executiu espanyol van assegurar ahir que mentre Mariano Rajoy ocupi La Moncloa el seu govern no dialogarà «mai» amb el president destituït, que és «un pròfug» de la justícia i qualsevol contacte és «impossible».\nLa interlocució, apunten, es produirà només quan hi hagi un govern que «compleixi la llei».\nEl ministre de Justícia, Rafael Catalá (PP), es va pronunciar davant la premsa precisament en aquesta direcció. «El senyor Puigdemont el primer que ha de fer és atendre les seves responsabilitats davant la Justícia i deixar de ser un fugit de la justícia, cosa que posa de manifest el seu escàs compromís ètic i democràtic com a persona i responsable polític», va dir.\nSegons Catalá, la crida al diàleg de Puigdemont és «molt democràtica», però «el més democràtic és atendre les responsabilitats de qualsevol ciutadà davant la justícia».\nFonts del PP van apuntar també que la cúpula de la formació majoritària a Espanya comença a valorar la possibilitat que, fruit de la decisió de la justícia alemanya, el president destituït pretengui esgotar els terminis i anar a unes noves eleccions a Catalunya.\nEn tot cas, asseguren, l’Estat impugnarà qualsevol decisió de la justícia alemanya favorable als interessos de Carles Puigdemont.\nMalestar al PP amb Alemanya\nEl portaveu del PP al Parlament Europeu, Esteban González Pons, va llançar ahir dissabte una advertència respecte a la decisió de la justícia alemanya de deixar en llibertat el president de la Generalitat destituït, Carles Puigdemont.\n«Si l’euroordre no funciona, el tractat de Schengen no té sentit», i «si obrim les fronteres perquè qualsevol pugui entrar i sortir i els delinqüents també puguin entrar i sortir, i després no hi ha un mecanisme perquè els puguem retornar, és absurd que traiem les fronteres», va dir el representant de la formació conservadora durant la Convenció que el Partit Popular realitza a Sevilla.\nSegons González Pons, «perquè Schengen tingui sentit, l’euroordre ha de tenir sentit, i si algú intenta donar un cop d’Estat i no és retornat al país on l’ha intentat donar pot ser que haver aixecat la frontera s’acabi convertint en una mala decisió».\nEn una breu referència a aquest discurs, el president espanyol, Mariano Rajoy, va assegurar que «si tenim algun problema com el que ens ha explicat Esteban, ja tindrem la intel·ligència i l’habilitat per resoldre’l, perquè una altra de les característiques d’Europa és que som intel·ligents i traçuts, sobretot els que estem aquí tret de jo», va afirmar finalment el màxim responsable de l’executiu espanyol.


Catalunya i el dia de la marmota ! directe!cat\nEl digital dels que votaran Sí. N. 2206. Diumenge, 19 de maig de 2013 02:08 h\nDivendres, 30 de març de 2012 05:00 h\nCatalunya i el dia de la marmota\n7 ( 8 vots )\nCom el protagonista de la famosa pel·lícula, Catalunya i els seus ciutadans és desperten cada dia amb la mateixa escena, cada dia és una repetició del dia anterior, de l’any anterior, del segle anterior, cada dia Catalunya es lamenta del continuat espoli que pateix, de posar el peu dins el mateix forat i de topar amb el mateix abús per part d’ Espanya. Però realment hi ha la voluntad de trencar d’una vegada per totes amb aquest miserable esdevenir marmotaire? Realment les nostres classes dirigents tenen capacitat per aconseguir allò que és nostre? Allò tant senzill de poder decidir? És normal que reclamem 11.000 milions d’euros de deutes a l’Estat i ens quedem en això, en una simple reclamació? Què pensa fer el Govern?, i els partits? Ens aixequem ben aviat i molt més aviat encara i ens lamentem cada dia? Qui pateix el no pagament d’aquests 11.000 milions d’euros, i el no compliment dels pressupostos que el PP aprovarà avui, són la gent d’aquest país que està molt cansada de cada dia despertar-se de la mateixa manera, de les lamentacions i del victimisme. És hora d’oferir noves propostes, i sobretot un horitzó pel qual lluitar, hi tenim tot el dret del món. I és hora d’explicar, hora de fer pedagogia, de fer saber a la gent d’aquest país, sigui quina sigui la seva procedència, quina és la realitat, d’explicar el què podríem fer si nosaltres gestionéssim els nostres recursos o simplement el nostre dia a dia. I aquesta tasca l’han de assumir les institucions, no es pot carregar sempre el mort a la societat civil. O trenquem el dia de la marmota de ser subsidiaris d’Espanya, o ens convertim definitivament en espanyols i a gaudir de tots els nostres drets en igualtat de condicions. 8986 lectures\nPer quan retallades a la suite del Palace del senyor Duran i Lleida ? catalunya lliure1 d'abril de 2012, 23.20 h http://www.elpais.com/fotogaleria/espana/horas/sombra/Duran/elpgal/20100715elpepunac_1/Zes/1\nno fou un lipdub (o com es digui) milions de catalans contra la dictadura neoliberal1 d'abril de 2012, 12.26 h #5 Completament d'acord Enric.... Però això, als mediocres ultranacionalistes ni arriben a reflexionar-ho. Són pobres diables tancats en bunkers amb pantalla (malalts a @), que fan feina per a la patronal i els seus opressors. Són com el gos de Pavlov. Els seus amos els donen dues banderetes enfrontades i ells es barallen mentre els seus amos (que pacten i els exploten) els humilien i es fan un fart de riure del seu nivell. Mai arribaran a ser res més que uns ignorants marginats. I ho sab... Llegir més\nEnric Rubí31 de març de 2012, 13.01 h El poble català està molt content amb el dia de la marmota i ho demostra votant a la dreta i aquesta dreta dóna suport al govern del PP tant a Madrid com a Catalunya. El problema no és Espanya sinó el sistema, si Catalunya fos independent el sistema seria el mateix, no us enganyeu a vosaltres mateixos.\nVíctor Barcelona31 de març de 2012, 12.16 h Benvinguts, amics meus, al gran parany de l'autonomisme immobilista!\nNarcs Barcelona31 de març de 2012, 11.36 h El dia de la marmota porta 30 anys d'existència però es justifica amb un control qüasi total dels mitjans de massa que arriben als menys actius politicamnet parlant que es queden amb la linia editorial de torn ja sigui Lavanguardia o El periodico i ja els va bé, a més quan algú no és de la seva corda el titlllen de radical i tan panxos...solucions?\nPujar la quota de seguidors de mitjans catalanistes i rebaixar la de mitjans espanyolistes...com?\nPrimer votant partits de la nostre corda, ... Llegir més\nMiquel del Fai VIC30 de març de 2012, 20.16 h Amb MAS i CiU, mai.!! la marmota no es el dia. La marmota es el poble català, que confia any rere any als corders i mafiosos unionistes convergents ppsociates. La MARMOTA es, son els que any rere any voten CIU-PSC.\nESPAÑA ENS ROBA30 de març de 2012, 14.42 h Això mateix. España ens roba i no fem res.\nNotificació via adreça electrónica si hi ha comentaris nous\tBLOGS Dietari 2014 Les males arts de l'oligarquia continuen\nETIQUETES Amics de les Arts CNI ERC LOMCE Noureddine Ziani PAR PP PPC Ziani basquet catalanofòbia catalunya cospedal dèficit enric Millo espanya feixisme junqueras llanos de luna nazis nous catalans pressupost psc psoe wert v1.00 16 abril 2007


La pau positiva en la qual es despleguen els drets | UAO CEU\n🎓 La pau positiva en la qual es despleguen els drets\nRecentment, la professora de Dret Internacional i directora de la nostra Càtedra UNESCO en 'Pau, Solidaritat i Diàleg Intercultural', Carmen Parra, ha participat com a ponent en el Fur Militar Policial del Perú.\nFecha: divendres, 21 de febrer de 2020 a las 16:30h\nLa pau positiva en la qual es despleguen els drets\nRecentment, la professora de Dret Internacional i directora de la nostra Càtedra UNESCO en Pau, Solidaritat i Diàleg Intercultural, Carmen Parra, ha participat com a ponent en el Fur Militar Policial del Perú.\nDavant d'una audiència de magistrats, jutges, fiscals i especialistes en dret, Parra ha parlat de la importància de la cultura de la pau i la defensa com a circumstància indispensable per al desenvolupament dels drets humans.\nA més, ha interpretat aquests drets des d'una perspectiva teleològica, en subratllar que aquests drets i llibertats són instruments al servei de plena realització de la persona. Així mateix, també ha destacat la conveniència de no separar la comprensió dels drets del context en què estan cridats a exercir-se.\nEn relació amb el paper de les forces armades i cossos de seguretat en la garantia i promoció dels drets, ha recorregut al concepte de 'pau positiva'. És a dir, la milícia i la policia tenen la missió essencial d'assegurar un entorn de seguretat en què el ciutadà pugui gaudir plenament dels seus drets sense ser pertorbat.\nParra, que ha estat presentada pel president del Fur Militar Policial, el contraalmirall Julio Pacheco Gaige, també ha reflexionat sobre l'abast dels denominats drets de quarta generació, vinculats a les tecnologies. Els ha diferenciat dels drets emergents, que són aquells que invoca la ciutadania davant d'incompliments o vulneracions per part d'un estat.


Mostres d’afecte – Miquel Serrabassa\nDe vegades, els detalls més petits són els que a la llarga tenen més valor. Avui no parlo pas de xarxes socials, telèfons mòbils ni res per l’estil. Avui volia aprofitar per agrair les mostres d’afecte que ens envolten cada dia.\nCada any canviem una xifra. Sempre es mou la de la dreta. Les unitats. Quins records de classes de matemàtiques al Sagrat Cor… Però un cop cada deu anys, el número que varia és el del davant. I en realitat, crec, a dos dies de veure’l caure, que aquest serà el primer en què això de l’edat ja es veu amb certa perspectiva.\nI és que el primer canvi, als 10, no té tant de pes, amb el pas del temps. I de fer els 20 normalment en tenim ganes. Potser d’aqui a deu anys més pensaré que la trentena no era per tant, però ara sembla que ja anem deixant la denominació de “joves” enrere.\nJoves, he dit… Quan era adolescent, tenia als de trenta per senyors. Homes. I ara que hi soc, veig que m’equivocava. Ho veig perquè no em sento tant diferent dels 22 o els 23, això si, amb alguna responsabilitat més. Però també amb més records, més experiències, més amics.\nAhir em sorprenia un Powerpoint, a tres dies de l’aniversari. I potser és el que em va empènyer a pensar en un apunt així. De record, de valoració i, en el fons, d’agraiment per petits detalls que són els que, mentre escoltes Aniversari dels Manel i veus passar fotografies dels darrers anys, et recorden que el més important és en les coses petites.\nPublished 31 de maig de 2012 By Miquel Serrabassa\njuditng ha dit:\n31 de maig de 2012 a les 11:35\nOstres Miquel, quina casualitat! Jo estic “cuinant” un nou post sobre la nostàlgia. M’encanta aquesta manera que tens de veure el pas del temps. Realment, és cert que quan tens records és perquè un ha escollit que ho siguin, i sempre ve acompanyat de llocs, persones…I sí, si no hi haguéssin estat presents en aquell moment, segurament aquella vivença hagués passat desapercebuda. Quina manera més deliciosa de recordar…sent agraïts. Enhorabona per aquest post, un detall també per agraïr 🙂\n31 de maig de 2012 a les 16:56\nCaram, l’haurem de veure aquest post teu, doncs! 🙂 I gràcies per llegir-me 🙂\n31 de maig de 2012 a les 16:50\nCalla, calla! Jo també vaig venint… M’has despertat la memòria afectiva amb això de les classes de mates amb les monges. I tens raó, ara em miro la gent de quaranta anys i els trobo súper joves, hehe. Fora bromes, els petits detalls són els que configuren grans moments. Una abraçada!\n31 de maig de 2012 a les 17:01\nDe fet, mentre l’anava fent, vaig poder recitar gairebé de memòria la majoria de professores que havíem tingut: l’Assumpta Cunill, les germanes Lourdes, Vicky y sus laísmos, Amèlia, Felisa, Montserrat Torrents, la Magda, la Imma Sayol, la Fina Bosch, o la Glòria, “of course”… si n’ha passat de temps des de llavors, i que joves que les veig ara a totes -o a algunes, la monja de la porteria, no, per exemple, pobreta…-.\nEn tot cas, pel què m’han estat explicant, no ens hem de preocupar. Això dels 30 és un tràmit burocràtic. Amb el panorama que hi ha, ens queden molts anys de viure com jovenets 🙂\nNotes. Temes recurrents. «Off-topic»


Un mapa del cervell amb gana per tractar desordres alimentaris (David Bueno)\nUn estudi a Nature descriu amb detall quins senyals bioquímics activen les ganes de menjar i com es relacionen amb la vista, el gust i l'olfacte\nDAVID BUENO 22/04/2012 00:00\n260x366 Un mapa del cervell amb gana per tractar desordres alimentaris / MICHELLE PIACQUADIO / GETTY Un mapa del cervell amb gana per tractar desordres alimentaris / MICHELLE PIACQUADIO / GETTY\nL'alimentació és una funció vital imprescindible per a la supervivència de qualsevol organisme. Per això tots els trastorns alimentaris mereixen una atenció especial. Alguns són l'anorèxia, la bulímia i l'obesitat. En principi, es podria pensar que aquests trastorns no tenen gaire relació entre ells pel que fa a l'aspecte biològic. Però segons un estudi publicat recentment a Nature , comparteixen alteracions en el circuit neuronal del cervell que regeix la gana.\nEn tots aquests trastorns de la conducta alimentària hi ha implicats múltiples factors psicosocials i culturals. Des de l'estrès fins a la manca d'autoestima. Des de problemes familiars i laborals fins als canvis corporals durant l'adolescència. Tanmateix, però, segons els científics també hi ha determinades variants gèniques i algunes configuracions biològiques que els poden afavorir. Per exemple, s'ha demostrat que moltes persones afectades d'anorèxia presenten una determinada configuració neural que tendeix a distorsionar la imatge que perceben d'elles mateixes.\nPerò fins ara no es disposava d'un coneixement complet i acurat dels circuits neurals que controlen la gana i que juguen un paper clau en tots aquests trastorns. Ara la revista Nature acaba de publicar un treball en què es descriu amb gran precisió. Aquest circuit està integrat per diversos senyals bioquímics, principalment hormonals i neuronals, i també altres bioindicadors que donen una idea sobre l'estat nutricional en què està l'organisme.\nEls investigadors que han fet aquest treball, del Howard Huges Medical Institute i dels departaments de bioquímica, psiquiatria i ciències del comportament de la Universitat de Washington, van començar els seus experiments amb ratolins.\nVan estar examinant l'hipotàlem, una regió del cervell, en forma de pèsol, que funciona com a glàndula hormonal i que ja se sabia que controla i regula el nivell d'energia, el cicle de la son, la temperatura, la pressió sanguínia, la funció muscular, el sistema immunitari, el comportament sexual i, també, la gana.\nEn concret es van fixar en un grup específic de neurones que estan en aquesta part del cervell i que expressen uns gens determinats, com l'AgRP. Van generar uns ratolins transgènics als quals se'ls podia eliminar de manera selectiva aquestes neurones quan ja eren adults, sense afectar cap altra neurona del seu cervell, i van controlar quins canvis es produïen en la seva conducta alimentària.\nActuar per curar\nDesprés d'eliminar aquestes neurones van observar que els ratolins van perdent la gana progressivament, durant 6 dies, fins que deixen de menjar. Van perdent pes i, si no se'ls fa res, acaben morint de manera irremeiable. Per posar remei a la seva desgana i al seu imminent deteriorament, els investigadors van mirar de buscar solucions. Van veure que si, simultàniament, en una altra zona del cervell, el nucli parabraquial, també se'ls activa el receptor d'un determinat neurotransmissor anomenat GABA, el ratolí continua menjant i manté el seu pes. El nucli parabraquial està relacionat amb el processament del sentit del gust, la qual cosa indica que al cervell la sensació de gana i el sentit del gust estan íntimament relacionats.\nA partir d'aquí els investigadors van anar explorant altres circuits neurals i els gens implicats en el processament i el control de la gana, el gust i l'olfacte, i el manteniment del pes corporal, fins a completar un mapa complet de la gana. Tots aquests processos inclouen diferents regions del cervell a més d'una dotzena de gens, molts dels quals implicats en la transmissió de senyals entre neurones, com per exemple alguns de relacionats amb el neurotransmissor serotonina, que se sap que té efectes sobre l'anorèxia.\nSegons diuen els mateixos autors al final del seu article, "aquests experiments ajuden a definir una ruta neural important a dins de la qual hem caracteritzat algunes dianes terapèutiques específiques que poden ser importants per desenvolupar nous tractaments per diversos trastorns alimentaris".


Maria Trias, dona exemplar a Galetes Trias – Catalonia Gourmet\nL’origen de la història de Galetes Trias es remonta a 1908, any en que Joaquim Trias va obrir una pastisseria a Santa Coloma de Farners per a fer aquests dolços. A finals de la dècada dels 70, la segona i tercera generació van decidir introduir un gir al negoci i obrir una fàbrica en què només es féssin galetes per comercialitzar en supermercats.\nMaria Trias va començar a treballar a l’empresa de galetes familiar l’any 1996. Aleshores el negoci es deia Néts Trias, però ningú s’esperava que amb poc temps hi haurien tants canvis. Després d’una llarga època d’inestabilitat, l’any 2007 el pare de Maria va comprar l’altra meitat de l’empresa al germà per començar una nova etapa i anar cap altres direccions. El canvi més important va ser el nom: Naixia Trias Galetes i Biscuits.\nEls primers anys els van superar, però a partir del 2010 les vendes van caure en picat fins al 2015. Segons recorda Maria Trias “el pitjor moment”. Per tal de millorar l’estratègia, l’actual gerent, primera dona de les quatre generacions, va proposar llençar al mercat formats més petits a preus més econòmics. I sembla que va funcionar.\nDes del 2016 l’empresa està remuntant. Actualment Galetes Trias exporta un 8% de la producció i tenen com a mercats consolidats la zona de Hong Kong, els Estats Units, Anglaterra i alguns països sud-americans. Aquest 2019 Maria espera poder tancar amb un creixement de vendes del 5% i una facturació d’uns 3,5 milions d’euros. Algú encara dubta del poder de la dona i de la importància que té la seva presència en una empresa?\nText i fotografia: ARA.CAT\nOli del Mar, Arros Moli de Rafelet, Neules Sant Tirs i Benfumat a la botiga Can Canyes.


eix professional - Balmu\nRedacció:Adriana Delgado. Fotografia: Balmu 11/04/11\nBalmu Muntatges Agroindustrials SL és una empresa especialitzada en la fabricació de maquinària per a la indústria agroalimentària, i està instal·lada al polígon industrial La Noguera, de Térmens (Lleida).\nLa companyia va ser formada el 2004 a la població de Térmens per dos socis que ja provenien del sector agroindustrial i que sumaven més de quinze anys d'experiència.\nInicialment, Balmu es va dedicar a prestar serveis a altres empreses i a instal·lar muntatges agroindustrials, però les creixents peticions de la clientela van fer que apostés per un nou enfocament i es desenvolupés amb èxit com a fabricant de maquinària pròpia.\nFabricació de maquinària agroindustrial\nA més d'assessorar, Balmu projecta, dissenya, fabrica i munta tota classe de maquinària de transport i elevació de matèries primeres destinades a l'alimentació humana i animal: transportadors de cadenes, de paletes i caldereria en general.\nBalmu ha sabut adaptar-se a les necessitats empresarials i ha introduït els seus productes i serveis en nous sectors. Per exemple, també produeix maquinària per a fàbriques de farines panificables, pinsos compostos i biomassa.\nBalmu Muntatges Agroindustrials SL treballa a tot l'Estat espanyol. Té instal·lacions amb maquinària d'última generació i les millors eines de disseny, com ara l'AutoCAD i el Solid, programes de disseny assistit per ordinador per a dibuix en dues i tres dimensions.• eix professional\nTel. 973 18 06 80


El Vídeo del Papa corresponent a aquest mes de desembre, tracta sobre tants nens i nenes que avui tenen un futur incert, sobretot els que estan patint per diverses causes. Francesc insisteix que "cada nen marginat, cada nen abusat, cada nen abandonat, cada nen sense escola, sense atencions mèdiques, és un crit que s'eleva a Déu".\nLa Machi, 9 desembre 19\nLa comanda del Papa s'emmarca en una situació de la infantesa que exigeix ??mesures d'acció. Segons els informes sobre l'Estat Mundial de la Infància del 2016 i del 2017, els nens i nenes suposen gairebé la meitat dels 900 milions de persones que sobreviuen amb menys de dos dòlars al dia. El 2014, a més, es va comprovar que prop de 160 milions de tots ells presentaven retards en el creixement. Pel que fa a l'escolarització, tot i que s'hagin aconseguit èxits pel que fa a la matriculació, existeixen al voltant de 124 milions de nens i nenes que no van a l'escola, un factor que es veu agreujat pels conflictes armats que en molts llocs són cada vegada més prolongats. Lamentablement, prop de 250 milions de joves viuen en països o zones afectades pels conflictes armats. Aquestes condicions socials, econòmiques i bèl·liques obstaculitzen el seu normal desenvolupament i la recerca d'un futur prometedor.\nEl P. Frédéric Fornos SJ, director Internacional de la Xarxa Mundial de Pregària de Papa (inclou el Moviment Eucarístic Juvenil), subratlla que la invitació del Sant Pare a resar perquè "tots els països decideixin prendre mesures necessàries perquè el futur dels infants sigui una prioritat "no ens allibera de treballar per aquest fi en la nostra vida quotidiana, cada un dins les seves possibilitats, i en allò que podria semblar el més senzill. Recorda les paraules del papa Francesc a les famílies: "I digui, senyor o senyora ... Vostè perd temps amb els seus fills? Vostè juga amb els seus fills? -Doncs no, ja sap vostè, quan surto de casa al matí -em diu l'home- encara dormen i quan torno són al llit. També la gratuïtat, aquesta gratuïtat del papa i de la mama amb els fills, és molt important: 'perdre temps' amb els fills, jugar amb els fills. (...) Cada vegada que un nen és abandonat ... es realitza no només un acte d'injustícia, sinó que es ratifica també el fracàs d'aquesta societat ".\nEl Sant Pare en el Vídeo del Papa afegeix que cada un d'aquests nens i nenes "és Crist, que va venir al nostre món com un nen indefens". Ajudar-los, evitar-los el patiment i oferir oportunitats és una manera de no tallar les seves arrels, de no enfosquir el seu futur, perquè "és Crist qui ens està mirant en cada un d'aquests infants".\nResem doncs i actuem "perquè tots els països decideixin prendre mesures necessàries per fer que el futur dels infants sigui una prioritat, especialment el futur dels infants que avui estan patint". Doncs, com també Francesc va recordar en una altra ocasió, "són el present".


Derrota del Club Volei Lloret, per 3-0, a la pista del Panteres Grogues | Nova Ràdio Lloret\nUn partit del Club Volei Lloret (Joan Delgado)\nDerrota del Club Volei Lloret, per 3-0, a la pista del Panteres Grogues\nAmb aquesta derrota, el Club Volei Lloret baixa al sisè lloc, amb 5 punts i la pròxima jornada s’enfrontaran a l’últim classificat, l’Escola Pia de Granollers.\nEl Club Volei Lloret no va poder obtenir un resultat positiu en el quart partit de la Fase d’Ascens a la Primera Divisió. Les jugadores d’Alejandro Gravina van caure per 3-0 a la pista del Panteres Grogues.\nEl primer joc va ser competit i va acabar amb un 25-22 en contra. En el segon, les rivals van ser més contundents, amb un 25-16, mentre que l’últim set va ser més ajustat, amb un 25-23 per a les locals.\nAmb aquesta derrota, el Club Volei Lloret baixa al sisè lloc, amb 5 punts i la pròxima jornada s’enfrontaran a l’últim classificat, l’Escola Pia de Granollers, que encara no ha aconseguit sumar cap punt.\nArticle anteriorEl Bàsquet Lloret no pot amb el Blanes i perd per 75-56\nArticle següentEl Club Futbol Sala Lloret suma un punt a la pista del Castellar (3-3)


14 de novembre ‘Dia Mundial de la Diabetis’, i el CAP de Calella es mobilitza | La Clau -Revista gratuïta del Maresme\n14 de novembre ‘Dia Mundial de la Diabetis’, i el CAP de Calella es mobilitza\nAl vestíbul del CAP de Calella es portaran a terme diverses activitats, tallers i consells per conscienciar la població sobre la malaltia i la importància d’una dieta baixa en sucre.\nAmb motiu del Dia Mundial de la Diabetis (14 de novembre) s’organitzen, des del CAP Calella, diverses activitats per conscienciar la ciutadania de la importància de portar una dieta equilibrada i fer activitat física.\n10 de novembre, dissabte:\nEl CAP Calella, de la Corporació de Salut del Maresme i la Selva, amb la col·laboració de l’Ajuntament de Calella, organitzen tallers als principals recintes esportius del poble: al Camp de Mar, al pavelló del Parc Dalmau i a la piscina municipal.\nA partir del joc s’informarà a les famílies sobre la importància de seguir una dieta equilibrada i baixa en sucres. En finalitzar l’activitat s’obsequiarà amb una peça de fruita a cada participant per fomentar els bons hàbits alimentaris.\n14 de novembre, dimecres:\nAl vestíbul del CAP Calella hi haurà diferents espais on els usuaris podran conèixer a través de 4 tallers (peu diabètic, activitat física, alimentació saludable i begudes ensucrades) diferents aspectes de la malaltia.\nTotes les persones que s’hagin inscrit i participat en alguna de les activitats gaudiran d’un dinar adaptat per a diabètics.\nA més de donar consells sobre la dieta, també es posarà l’accent en la importància de fer activitat física. Per això s’ha organitzat una sortida de marxa nòrdica per Calella, una sessió de ball i una caminada fins al Far del poble.\n– 9:00h Presentació de la jornada.\n– 9,45h Conferència a càrrec de Serafín Murillo, Diplomat en Nutrició i Alimentació Humana. Hospital Clínic de Barcelona\n– 10:00h Tallers pràctics\n– 11.00h Xerrada: ‘Coneguem la Marxa Nòrdica’\n– 12:00h Marxa Nòrdica\n– 14:00h Dinar. Restaurant IES Bisbe Sivilla (cal fer inscripció)\n– 15:00h Ball\n– 15,30h Conferència a càrrec de Serafín Murillo, Diplomat en Nutrició i Alimentació Humana. Hospital Clínic de Barcelona\n– 16:30h Caminada fins al Far de Calella\n– 17:30h Cloenda amb il·luminació del Far\nCAP Calella, c/ Sant Jaume, 209 – 217 – https://www.salutms.cat/web/default.html#/


Construïm un espai tinkering a l’Escola\nLa ciència ha entrat per la porta gran a les nostres aules a través de l’aliança establerta amb CosmoCaixa, el Museu de la Ciència de l’Obra Social ”la Caixa”. Aquesta col·laboració ens ha permès indagar el mètode científic amb l’acompanyament d’una mentora i l’assessorament d’experts del món de la ciència vinculats al museu. Gràcies a l’aliança amb una institució com CosmoCaixa, hem pogut fer una tasca interdisciplinària incorporant la ciència i la tecnologia a les nostres xarxes d’aula connectant sabers, generant un diàleg crític i construint coneixement.\nEn una de les formacions, ens vam enamorar de l’espai Creactivity que ofereix CosmoCaixa, i vam decidir endinsar-nos en el món STEAM (sigla en anglès corresponent a ciència, tecnologia, enginyeria, art i matemàtiques), terme que va utilitzar per primera vegada a la dècada del 1990 la Fundació Nacional per a la Ciència dels Estats Units, que tenia com a objectiu preparar les noves generacions per al món tecnològic i científic actual. I un dels nostres objectius era construir experiències educatives més transversals que integressin la complexitat de problemes reals i que promoguessin la col·laboració i la creativitat.\nVincular la ciència i la tecnologia amb una realitat propera i tangible\nEl pas següent va ser plantejar-nos la possibilitat de construir un espai tinkering a la nostra escola per tal de vincular la ciència i la tecnologia amb una realitat propera i tangible. En primer lloc, vam tenir el privilegi de ser instruïdes per la Cristina Simarro, especialista en espais tinkering en educació STEAM i assessora de l’espai Creactivity de Cosmocaixa. Així vam aprendre la relació que hi ha entre l’enfocament STEAM i el moviment maker, i com podem adaptar aquesta metodologia a la nostra escola. Durant unes quantes sessions vam treballar els models científics i les possibilitats d’aprofundir-hi mitjançant l’experimentació, la manipulació i l’observació en un espai tinkering. Gràcies a aquesta formació, vam podem analitzar amb el claustre de mestres en què consisteix la filosofia learning by doing (aprenentatge basat en la pràctica), i així vam poder construir un discurs col·lectiu com a escola.\nDurant aquest curs, hem estat dissenyant l’estructura de l’espai amb l’assessorament de fusters de Cosmocaixa i d’altres especialistes que ens va proporcionar el programa Magnet. Vam dissenyar aquests quatre espais: l’ambient d’engranatges, l’ambient del pinball, l’ambient del vent i l’ambient de la llum i l’ombra. A causa d’alguns imprevistos, el muntatge de la sala es va allargar, però, tot i això, al mes de març la vam poder obrir als infants de l’escola. En aquest primer contacte, els vam proporcionar tot el material que teníem disponible, obrint-nos a la possibilitat que s’esdevingués una creació lliure i autònoma. La gran sorpresa va ser observar que les noves generacions flueixen sense por en la cultura del fer aprenent dels seus errors de manera natural i creant coneixement en equip.\nLes famílies es van mostrar molt encuriosides des del primer moment per aquest nou projecte i ens van evidenciar la seva bona disposició per endinsar-s’hi i participar-hi.\nLes circumstàncies viscudes aquests darrers mesos ens han obligat a ajornar la inauguració de l’espai fins al curs vinent.\nEn definitiva, creiem que l’espai tinkering proporcionarà eines al nostre alumnat perquè puguin desenvolupar projectes innovadors que integrin la diversitat de disciplines, potenciïn la col·laboració i donin nou valor a un aprenentatge pràctic.\nJúlia Garcia Hernández, secretària de l'Escola\nAquest article ha estat publicat al web del consorci d'Educació el 18/6/2020\nI també al Butlletí Magnet de l'Institut Bofill el 29 de juny del 2020


Consum de l'aire condicionat, és rendible? | FC Energia\nAha! És la pregunta del milió!\nJa que depenent de com el facis servir, podem trobar diferents respostes a la pregunta. Quan consumeix l’aire condicionat?\nPer això, a FC Energía hem preparat aquest article perquè sàpigues el que realment consumeix l’aire condicionat i quan podries estalviar de la manera més eficient.\nEstàs preparat? Doncs som-hi!\n1 Consum en watts de l’aire condicionat\n2 Quan consumeixen les funcionalitats de l’aire condicionat?\n2.1 Consum de l’aire condicionat mode Sleep\n2.2 Consum de l’aire condicionat mode deshumidificador\n2.3 Consum de l’aire condicionat mode Auto\n2.4 Consum aire condicionat mode Fan\n2.5 Consum de l’aire condicionat en mode Heat\n3 I quan consumeixen els aires condicionats centralitzats?\n4 Aire condicionat vs ventilador\nConsum en watts de l’aire condicionat\nSí amics/es, ens posem una miqueta tècnics perquè puguem comprendre perquè paguem encara més posant menys l’aire condicionat. Bruixeria de les energètiques? No, “truco del almendruco”, que per cert, avui coneixeràs ben a fons.\nAbans de res, a la pregunta del “consum de l’aire condicionat en watts”, respondre’t que en primer lloc, TOT dependrà de la classificació energètica de la nostra màquina. En aquest sentit -segur que et sonarà- l’etiquetatge que defineix la categoria d’eficiència energètica dels nostres productes de climatització, va des de l’A fins a la G, sent A+++ el màxim valor.\nA més, en aquest aspecte, influeixen també les prestacions i la tecnologia que porti l’equip incorporat. Has sentit a parlar de la tecnologia inverter? Sense entrar en detalls tècnics -que fa molta calor- quedem-nos amb aquest resum: tecnologia inverter = Gas R32 = alts valors de classificació energètica = menys consum d’aire condicionat.\nFins aquí bé? Perfecte perquè només amb tenir clar això, la teva butxaca està respirant d’una altra manera, ho notes?\nSegüent dada a tenir en compte, dos valors SEER i SCOP. Com altres vegades, ni et preocupis de saber el que són. Simplement apunta això: quan més alts siguin, menor consum energètic. I sí, tot això està molt bé, però tu diràs: escolta, però aleshores, quin consum té un aire condicionat? Vinga, aprofundim una altra miqueta!\nDeixant a una banda el tipus d’aire condicionat que tinguis instal·lat, sigui com sigui, tots es regeixen pels dos factors més importants a l’hora de calcular el consum d’aire condicionat: la potència de l’equip i les hores que es tingui engegat.\nPots calcular el teu consum amb FC Energía aplicant aquesta mateixa fórmula a la tarifa de preu indexat segons horaris punta, pla i vall de la nova tarifa 2.0 TD.\nPerò, compte! Hi ha altres mètodes i trucs per baixar temperatura i diners a parts iguals. Per exemple, un del que es parla poc i és crucial: l’aïllament correcte de la casa. Per això, quan posis l’aire condicionat, tanca portes, finestres i persianes per afavorir l’aprofitament de l’aire fred i no malbaratar energia.\nI un altre molt important: utilitzar el màxim possible el mode “Eco” del nostre aparell, amb aquest gest, aconseguiràs un estalvi en el teu consum de fins al 30%.\nVols saber-ne més? Doncs seguim que ens quedarem freds! 😉\nQuan consumeixen les funcionalitats de l’aire condicionat?\nCom hem vist anteriorment, tenim diferents trucs per ser més eficients en el consum que fem del nostre aire condicionat.\nTot i que més enllà d’aquests consells, haurem de tenir molt en compte com funcionen els modes i funcionalitats del nostre equip. A més de com aquests influeixen al consum final.\nConsum de l’aire condicionat mode Sleep\nUno de los modos más comunes y que más eficiencia y ahorro nos aportan, es el modo “Sleep” o modo dormir, Un dels modes més comuns i que més eficiència i estalvi aporten, és el mode “Sleep” o mode dormir, que com el seu propi nom indica, permetrà o bé que la temperatura pugi gradualment fins a un cert punt (ja que quan les persones dormen, la seva temperatura corporal descendeix lleugerament), o bé que l’equip s’apagui passat un cert temps.\nConsum de l’aire condicionat mode deshumidificador\nTambé conegut com a mode a “DRY” (sec), s’utilitza per rebaixar el nivell d’humitat de l’habitació o estança, però no hem de confondre’l amb els modes normals de fred o calor, ja que la seva funció principal no és climatitzar, sinó actuar com a deshumidificador de l’estança. En aquest mode, el consum del nostre aparell també serà, per norma general, menor que en el mode fred o calor.\nConsum de l’aire condicionat mode Auto\nCon el modo AUTO (automático), nosotros marcamos la temperatura deseada, siendo el propio aparato el que regAmb el mode AUTO (Automàtic), nosaltres marquem la temperatura desitjada, sent el mateix aparell el que regularà el seu funcionament per ajustar-se de manera automàtica i mantenir la temperatura assignada. Aquest mode, sens dubte, és molt eficient a l’hora de mantenir una estança climatitzada durant diverses hores seguides aconseguint un consum energètic menor amb unes sensacions de comoditat i frescor, constants i duradores.\nConsum aire condicionat mode Fan\nEl mode FAN (ventilador), com el seu propi nom indica, permet que el nostre aire condicionat adopti la funcionalitat de només ventilador activant els seus ventiladors interns amb la diferència que en aquesta ocasió, no estarem refrigerant l’estança sinó simplement fent circular l’aire que hi ha en ella.\nAquest mode és perfecte per moure aire de l’habitacio ja refrigerat o per seleccionar en aquests dies de menys calor. També és ideal per combinar una altra màquina que estigui refrigerant la llar en mode “cool” o fred, ja que amb només amb un engegat i l’altre en mode ventilador, aconseguirem grans resultats economitzant moltíssim la despesa energètica.\nConsum de l’aire condicionat en mode Heat\nPer mode Heat, entendrem mode calor o mode calent. És a dir, quan vulguem utilitzar el nostre aparell d’aire condicionat per escalfar la nostra estança i llar, premerem el botó del comandament que digui “heat”. Ara bé, consumeix més o menys que el mode Cool o fred? (Desmuntant el mite!)\nAixò és molt simple, un aire condicionat consumirà més energia elèctrica com més durament hagi de treballar. Si fa massa calor, treballarà més durament per refredar l’ambient. Si fa massa fred, treballarà més durament per escalfar-lo. Ja està.\nAixí que sí: si t’han dit que en qualsevol dels modes, fred o calor, el consum és major.\nI quan consumeixen els aires condicionats centralitzats?\nAbans de res, definir que un aire condicionat centralitzat no és més que un aire condicionat que parteix d’un sistema de distribució central i, per conductes i una sèrie de tubàries, impulsa l’aire fred o calent per la reixeta ubicada al sostre o la paret.\n– No hi ha aparells a la vista, i per això poden ser més estàtics o atractius\n– Permet climatitzar a la vegada diferents ambients\n– El manteniment és senzill\n– La distribució de l’aire és millor\n– Una única temperatura per tota la casa. I com que no és possible, generalment, climatitzar per habitacions, el consum d’aire condicionat centralitzat sempre serà major.\nAire condicionat vs ventilador\nA la batalla contra el mercuri i la calor, sentim dir-te que només hi ha un i clar possible guanyador, I sí, es diu aire condicionat i amb totes les lletres.\nAra bé, si toleres fàcil això de la calor (i no dormir a les nits) o les temperatures de casa teva no són excessivament altes -insofribles- sempre pots optar per l’opció supereconòmica pel que fa a “consum d’aire condicionat vs ventilador” es refereix. Per descomptat aquí, guanya el ventall motoritzat 2.0 (i per golejada), ja que el seu estalvi ascendeix fins al 90 % i el seu preu, també és molt menor.\nAleshores, què, complet oi?\nEsperem que no t’hagin quedat dubtes respecte al “consum d’aire condicionat” es refereix.Tot i això, si vols més trucs o, simplement, indagar més sobre com estalviar a la teva factura de la llum, et recomanem que li donis una ullada a aquest article amb els millors consells per estalviar a la teva factura a l’estiu i a seguir gaudint del sol i la calor, però no a casa teva.


Històries de les renúncies papals (IV)\nRenúncies papals (IV)\nEl record de la renúncia de Celestí V podria haver motivat l'efectiva renúncia del Papa actual Benet XVI\n22/02/2013 00:09 | Actualizado a 22/02/2013 16:19\nDesprés del torturat Pontificat de Nicolau IV (1288-1292,) tot ell ple de rivalitats entre els Colonna i els Orsini, la Santa Seu es submergí de nou en una altra sede vacante força llarga. Es trigaren dos anys per a escollir un nou Papa, i aquest fou tan sant com incompetent governant. Mireu si n’era de sant! Serà el cèlebre Sant Pietro del Morrone, que sols va governar —o mal governar— l’Església alguns mesos durant l’any 1294. En l’elecció de Sant Celestí V, se cercà ni més ni menys en la seva persona un Papa "angèlic", i això provocà, possiblement, l’agonia de l’Edat Mitjana.\nReferent a l’elecció de Sant Celestí V cal recordar que ja en temps del Papa Joan XXI s’abolí la constitució del concili de Lió II en la qual es determinaven unes normes molt fèrries d’elecció d’un nou Papa. Un cop celebrats els funerals de Nicolau IV els cardenals es reuniren primer a Santa Maria la Major, després a l’Aventí, i finalment a Santa Maria sobre Minerva. Però no s’arribà a cap acord, perquè els Colonna —que tenien per cap el grup integrat pels cardenals Pere i Jàcobo— volien imposar el seu candidat. El mateix feien els cardenals addictes als Orsini. La calor de l’estiu féu dispersar el conclave.\nDurant el mes de setembre, els cardenals es tornaren a reunir a Roma. Però les discussions feren de nou estèril el conclave. A principis de l’any 1293 es tornaren a dispersar sense haver elegit un nou Papa.\nHi hagueren grans aldarulls pels carrers i places de Roma, i àdhuc els Orsini lluitaren contra els Colonna en llurs castells. Era un panorama molt penós i no menys lamentable. En això intervé Carles II d’Anjou, anomenat el «coix». Els cardenals estaven de nou en conclave a la ciutat de Perugia. Curiosament, els francesos propulsaren —o imposaren— un nom: l’ermità Pere de Morrone que residia a Sulmona. Aquest sant ermità escriví una carta al col·legi cardenalici, dient-los que era un escàndol el que passava, i els comminava a què tot seguit elegissin el suprem pastor. El degà del sacre col·legi, el cardenal Mala Cranca, molt devot del Morrone i possiblement coaccionat pel mateix Carles II proposà que Pere Morrone fos el nou Papa. S’arribà doncs a un acord entre els cardenals i li demanaren que acceptés. Ell, que s’havia retirat a la muntanya Maiella fundant la congregació d’ermitans anomenats celestins, ho va acceptar, però posà una condició: que no seria consagrat, ni coronat, sinó sols en una ciutat segura, sota la protecció del rei de Nàpols. L’escollida fou Àquila. El 27 de juliol de 1294 entrà a Àquila.\nL’espectacle fou grandiós, segons ens diuen les cròniques. Més de 200.000 persones l’aclamaren. Entrà a la catedral flanquejat per dos reis, Carles II d’Anjou i el seu fill Carles Martell, rei d’Hongria. Pere de Morrone s’imposà el nom de Celestí V, però no volia viure en palaus. Així, doncs, es traslladà a Nàpols i es retirà a una petita cel·la (o cova dins un gran saló). Tenia 80 anys i molt poca experiència per als negocis d’estat. Poca teologia coneixia, i menys llatí. Es rodejà de monjos excèntrics i de polítics intrigants. Els mateixos cardenals estaven molt incòmodes davant seu i els consultava poc. Però el més greu del cas fou la creació de 12 cardenals (set francesos i tres de Nàpols) tots ells addictes al monarca d’Anjou. Al fill d’aquest —un noi de 20 anys— el nou Papa el promogué arquebisbe de Lió.\nCelestí V era molt generós amb els «espirituals» de tal manera que els hi va concedir molts privilegis. El desgovern curial arribà a l’extrem que no era estrany que es concedís el mateix benefici a diverses persones, perquè no es portava cap control de registre i ell no els recordava.\nAlguns cardenals van aconsellar al Papa Sant Celestí V que dimitís. L’acusaven que la seva presència era un gran prejudici per l’Església. Celestí V —que era un autèntic sant— se sentí interpel·lat amb aquesta argumentació. Tanmateix, hi havia qui afirmava que el Papa no hi podia renunciar, ja que "la unió del Papa amb l’Església de Roma era considerada com un matrimoni indissoluble en el que no s’admet el divorci". Sovint en l’església hi ha aduladors que fan molt mal sota la capa de la prudència i pretesa santedat. Però Celestí V s’autoconvencia que calia dimitir, cosa que ha passat en alguns casos en la historia del Papat. Per assegurar-ho, però, promulgà una butlla en la qual ell, com a Pontífex Suprem, afirmava que el Papa en especials circumstàncies podia renunciar a la seva dignitat. I, al final, el 13 de desembre del 1294 tingué la valentia de llegir davant del consistori la seva renúncia, la qual fou considerada per Dante com il gran rifiuto; per això, l’eminent autor de la Divina comèdia col·locà al pobre Sant Celestí V a l’infern, juntament amb els cardenals que acceptaren aquesta renúncia. Dante es manifestà a favor dels "espirituals".\nLa renúncia de Celestí V fou una fita històrica. Tanmateix no cal exagerar car més de 2/12 de Papes van presentar la seva renúncia o els feren renunciar. El record d’aquesta renúncia, possiblement ha motivat l’efectiva renúncia del Papa actual Benet XVI.\nTambé precisament en l’any 1977 s‘evocà aquell fet de Celestí V en una visita que féu el Papa Pau VI —molt malalt i amb ganes de renunciar també— a la tomba de Sant Celestí V a Àquila. Pau VI, molt sensible a les ensenyances de la història, va creure que els avantatges de la seva dimissió no ultrapassarien els desavantatges, i per això romangué en la Seu romana fins a la seva mort (6/VIII/1978). Però que hagués passat si el s’hagués trobat impedit greument? En el cas de Celestí V els inconvenients de romandre al Papat eren enormement majors. No podia governar l’Església aquell sant baró de 80 anys que regia la cristiandat —com deien els seus contemporanis— no «ex plenitudine potestatis» sinó «ex plenitudine simplicitatis». El seu govern —o millor dit, el seu desgovern papal— va durar sols cinc mesos. Tot seguir, els cardenals elegiren Benet Gaetani que s’imposà el nom de Bonifaci VIII.\nInsistim que historiogràficament no hi ha cap inconvenient a què el Papa renunciï. Ens consta que el mateix Joan Pau II volia dimitir i que l’actual papa Benet XVI considerava fa uns dos anys que potser seria un bé per a l’Església una renúncia Papal, i així ho ha fet realitat ara, l’11 de febrer de 2013.\nA la recerca d'un Papa ideal


Sitgesinfoguia – L’Ajuntament torna a obrir els patis de les escoles per promoure l’esport\nDesprés de la prova pilot que es va fer el curs passar, la regidoria d’Ensenyament tornarà a obrir els patis dels centres d’ensenyament durant els caps de setmana.\nAmb l’objectiu de promoure l’activitat de lleure i esportiva entre la població infantil i jove, la regidoria d’Ensenyament de l’Ajuntament de Sitges torna a obrir els patis de l’Escola Esteve Barrachina i l’Institut Joan Ramon Benaprès després de la prova pilot que s’ha fet des del mes d’abril fins al setembre.\nA partir del proper 1 d’octubre fins el 30 de juny cada dissabte de 16 a 20 hores i els diumenges de 10 a 14 hores i de 16 a 20 hores s’obriran de nou els dos patis. A l’estiu l’horari serà més ampli i s’obriran les portes de l’1 de juliol al 9 de setembre de dimarts a diumenge de 18 a 20 hores.\nEl regidor d’Ensenyament, Esports i Joventut, Eduard Terrado, explica que “tal com ens vam comprometre el Govern en el Pla de Mandat, obrim els patis de les escoles per tal de promoure l’esport entre els joves de la vila, però també com a espais de socialització”. L’ajuntament pretén d’aquesta manera oferir els patis dels centres educatius com alternativa de lleure als infants, als joves i a les seves famílies per poder anar a jugar de forma autònoma en un context segur i de proximitat.


Plujademais: Una abominació en nom de la religió\nL'última pel·li que m'ha tocat traduir i ajustar tenia moltíssim de suc en tots els aspectes, tant en l'argument de la pel·lícula com en la dificultat de l'ajust per al doblatge.\nEs tracta de La lapidació de Soraya M, dirigida per Cyrus Nowrasteh, un nord-americà d'ascendècia iraniana, que ha portat al cinema el llibre La Femme Lapidée de l'escriptor franco-iranià Freidoune Sahebjam i basat en un fet real. Sahebjam arriba a Kapuyeh, un poblet rural de l'Iran. Allà l'aborda una dona qui li explica tota la història que va provocar que el dia abans haguessin lapidat la seva neboda Soraya.\nEl marit de la Soraya, expresidiari i funcionari de presons, té la intenció de casar-se amb una noia de catorze anys, i li ofereix, a través del mul·là, també expresidiari, el divorci a canvi de la casa, un hortet ple de pedres i ni pensió ni res. Com que ella no ho accepta, ell, conxavat amb el mul·là, l'acusa d'adulteri, i amenacen un pobre vidu infeliç amb un fill retardat mental perquè també l'acusi. I aquí la Llei Islàmica és clara: si un home acusa una dona d'adulteri, la dona ha de demostrar que és innocent. Si una dona acusa un home, és la dona la que ha de demostrar-ne la culpabilitat. O sigui que en un tres i no res ja tens tots els homes del poble reunits, inclòs el pare de la dona, donant per fet que la paraula d'un home val més que la d'una dona i per corporativisme masculí formant una turba i lapidant finalment la pobra Soraya.\nCom ja he esmentat, la cruesa de l'escena de la lapidació és brutal, i jo la vaig haver de veure detingudament diverses vegades... argh, encara em ve al cap de tant en tant i em provoca esgarrifances. Imagina-t'ho, que et vagin fotent cops de roc fins que et mors desagnat, o de politraumatisme, o que el cor et diu prou. I a sobre sentint una multitud que crida com posseïda "Al·là és gran! Al·là és gran!".\nJo crec que una de les primeres coses que em van sobtar en el meu camí cap a l'ateisme va ser llegir l'Antic Testament, en la meva època 'heavy' de 16 anys, i veure la crueltat màxima del teòric 'poble de Déu'. Com podia ser que Déu permetés aquelles barbaritats? Gent que li fan menjar or fos, lapidacions, extermini de pobles sencers... I les lapidacions van continuar milers d'anys, perquè diuen que Jesús va dir aquella frase tan famosa "qui estigui lliure de pecat que tiri la primera pedra" i com si fossin milions de signatures d'Amnistia Internacional va impedir una lapidació, cosa que evidentment no vol dir que després els jueus abolissin la lapidació.\nDiu la Bíblia que Déu va crear l'home a la seva imatge i semblança. Si Déu s'assembla ni que sigui una micona a aquests homes de la foto, potser sí que com cantava Bon Scott, Hell ain't a bad place to be, l'infern no és un mal lloc per estar-s'hi.\nPel que fa a la part de la traducció, com he dit, també tenia suc (a més de suor i llàgrimes). Excepte la conversa entre el periodista i la tieta de la Soraya, que era en anglès, la resta de la pel·li parlaven en persa. Jo tenia el llistat dels subtítols en anglès, però, primera pega, no hi havia els noms dels personatges. O sigui que m'havia d'anar fent el puzzle entre els personatges que parlaven en pantalla i els textos dels subtítols. Però, és clar, de vegades costava saber on acabava l'un i on començava l'altre. A més, com que els subtítols són més curts que el text parlat, -sobretot en algunes parrafades més llargues- em trobava que per ajustar havia d'afegir palla per estirar frases o, com els Dupond i Dupont del Tintín, reiterar el que ja havia estat dit. Allò del "i encara diria més..."\nAcabaré dient que segurament és la pel·lícula més interessant i impactant que he traduït en els últims anys.\nPublicat per Marc Barrobés a 23:40\nCarme 15 de setembre de 2010 a les 16:16\nGairebé coincideixes amb la carta que vaig enviar a l'Avui i que he reproduït al meu bloc. Tot plegat és una barbaritat. Com dius molt bé, Jesús va dir que el que fos lliure de pecat tirés la primera pedra, amb la qual cosa va voler dir que tot som pecadors i que no tenim dret a condemnar els altres, i menys en aquests tipus de càstigs tan espantosos. (Per desgràcia, la religió, per a molts, només és un pretext per donar cobertura a les seves ambicions o les seves pulsions més bèsties.)\nAprendrà, algun dia la humanitat ha ser realment humana?


Madrid intentarà negociar amb les petroleres una reducció dels marges del gasoil per ajudar els pescadors\nEls pescadors han rebut amb decepció les mesures que impulsarà el govern central per fer front a l'encariment del gasoil, que no inclouen subvencions al sector. El Ministeri de Medi Ambient i Medi Rural i Marí es reunirà amb les companyies petroleres perquè abarateixin el cost per als pescadors i paral·lelament es compromet a vigilar més les importacions de peix extracomunitàries. Per la Federació Espanyola de Pesca aquestes mesures són insuficients. Aquest dimarts la Federació Catalana de Pescadors es reunirà per decidir si es mobilitza per aquesta situació. Aquest dilluns, les embarcacions d'arrossegament de Barcelona i algunes de Roses i el Port de la Selva ja s'han quedat a port.\n26/05/2008 - 16.02 Actualitzat 26/05/2008 - 23.51\nLes federacions de pescadors de tot l'Estat s'han reunit aquest dilluns al migdia amb la ministra de Medi Ambient, Medi Rural i Marí, Elena Espinosa, per demanar-li pagar el gasoil, com a màxim, a 45 cèntims per litre, en comptes dels 75 actuals, i també perquè es limitin les importacions extracomunitàries, que han fet baixar el preu del peix.\nLa resposta de la ministra ha estat que el govern no pot concedir subvencions per abaratir el preu del gasoil perquè això va en contra de la normativa comunitària, però que es compromet a fer gestions davant les petroleres perquè acceptin reduir el seu benefici en el gasoil per als pescadors.\nDecebuts per la resposta del govern, els pescadors, que ja havien convocat una manifestació per divendres a Madrid, estudiaran aquest dimarts la possibilitat de convocar una vaga general al sector per al mes de juny o juliol.\nAquest dilluns, el sector pesquer del Mediterrani europeu ja ha anat a la vaga. Una bona part dels armadors catalans i de la resta de l'Estat han estat parats i s'han sumat així a les protestes dels armadors francesos i italians, que fa una setmana que no surten de port.\nEn el cas de les confraries de la demarcació de Girona, han decidit en assemblees que aquest dimarts sortiran a pescar totes menys la del Port de la Selva.\nEls pescadors alerten que el preu del combustible pot enfonsar el sector\nEls pescadors, ofegats pel gasoil\nEl preu del carburant porta els pescadors a la vaga\nSense ajudes del Ministeri


Detenen un manresà amb nombrosos antecedents per agredir un Policia Local - Regió7 :: El Diari de la Catalunya Central\nL'arrest es va produir aquest dimarts a quarts de nou del vespre als voltants de la plaça del Carme\nredacció | manresa 24.05.2018 | 08:06\nLa Policia Local de Manresa ha detingut un home, de 21 anys i veí de la capital del Bages, per un delicte d'atemptat contra agents de l'autoritat. Es dóna la circumstància que precisament aquest jove ja acumula nombrosos antecedents policials.\nL'arrest es va produir aquest dimarts cap a quarts de nou del vespre. quan una patrulla de la Policia Local que circulava per la plaça del Carme va observar un vehicle mal estacionat en doble fila que obstruïa el gir de l'autobús. Un cop s'hi van apropar, els agents van comprovar que el conductor del vehicle es trobava al seu interior parlant pel seu telèfon mòbil.\nSegons els agents, van requerir al noi que mogués el cotxe perquè pogués passar el bus, però totes les demandes van ser ignorades. El manresà va continuar parlant per telèfon fins que, quan va penjar, es va disposar a anar-se'n sense fer cas als agents. Va ser llavors quan li van demanar que sortís del cotxe per poder ser identificat. L'arrestat va baixar el cotxe i va empentar un dels agents, fent-lo caure a terra i causant-li lesions que van requerir punts de sutura, motiu pel qual va ser detingut.


Convocatòria de premsa (enviat a 16/09/20) | Plataforma 3 d'Octubre\nRoda de premsa, diumenge 20 de setembre\n20 de setembre, 12h, Rambla de Catalunya 19-21 (Barcelona) concentració i roda de premsa de commemoració del 3r aniversari de la mobilització espontània en defensa de les institucions pròpies.\nLa Plataforma 3 d’octubre contra la repressió i en defensa de les llibertats anunciarà l’inici de campanya, enfocada a la tardor d’enguany, 3 d’octubre, SEGUIM LA LLUITA! Contra la repressió i per la defensa dels drets i les llibertats, que te per objectiu acabar amb l’onada de repressió social, política i sindical que estem patint al nostre país des de la “Sentència de l’Estatut de Catalunya” dictada pel Tribunal constitucional d’Espanya el 27 juny de 2010.\nLa campanya inclourà, a més de la concentració del dia 20; la mobilització del 3 d’octubre de commemoració del 3r aniversari de la Vaga general antirepressiva (del 3 d’octubre de 2017, la vaga general amb més seguiment a Catalunya del segle XXI) i l’acte polític antirepressiu, previst pel 6 d’octubre, per exigir la fi de la repressió, l’alliberament de tots els presos socials, sindicals i polítics i la implementació del dret a decidir-ho tot, base de la democràcia, per a la construcció social del nostre país.\nCóncep Miró, Plataforma 3 d’octubre\nMarc Casanovas, sindicalisme convocant vaga general 3O\nMeritxell Llorente, Assemblea en defensa de les institucions catalanes (ADIC)\nAntonio Baños, Assemblea nacional catalana (ANC)\nXavier Antich, Òmnium cultural\nJordi Pesarrodona (en representació de les persones repressaliades)\nKoki Gassiot: 636 720 952\nJosep Lluis del Alcazar: 677 97 78 66\nRosa Seguí: 627888187\nLa Plataforma 3 d’octubre som un conjunt persones, entitats, col·lectius, organitzacions i sindicats que ens coordinem per a donar, des de la classe treballadora, resposta a l’onada de repressió social, política i sindical que estem patint.\nAquesta escalada i les polítiques recentralitzadores que l’acompanyen no és desconeguda pels i les sindicalistes i els moviments socials, cívics i sindicals del poble de Catalunya que participem de la Plataforma 3 d’octubre. Portem anys patint-la i lluitant contra ella i entenem que no podem restar passives davant aquest atac frontal.\nAquesta plataforma volem ajudar a connectar i generalitzar per tot el territori, agafant com a model la feina feta pel moviment feminista, una oposició sostinguda a l’onada repressiva i de retallades de llibertats que estem vivint. En aquest sentit donarem suport, dintre de les nostres possibilitats, a les mobilitzacions que es puguin produir en defensa de les llibertats i de les reivindicacions del conjunt de la població.\nPlataforma 3 d’octubre contra la repressió i en defensa dels drets i de les llibertats


Resum del Ple Municipal de l’11 de maig de 2012 – Les coses clares\n28 Mai 2012 28 Mai 2012 CUP Figueres\nResum del Ple Municipal de l’11 de maig de 2012\n1. Informe de l’activitat de l’alcalde\n2. Expedient de crèdit extraordinari i suplements de crèdit\nAmb aquest expedient es proposa canviar la destinació d’algunes partides pressupostàries. Es volen destinar uns diners provinents de la venda del camp de futbol del Culubret per a la redacció del POUM. Des de la CUP creiem que en el context actual en el que anem enllaçant Plans D’ajust un darrere l’altre, aquests diners s’haurien de destinar a amortitzar crèdit. A més, continuem defensant la tasca de cohesió social que es feia des del Pla de Barris del Centre Històric i que no s’hauria d’haver tallat.\nEs va aprovar amb el vot EN CONTRA de la CUP.\n3. Modificació puntual número 39 del Pla General per a l’ampliació de les reserves de sistemes de serveis urbans en sòl no urbanitzable en l’àmbit del cementiri de Vilatenim\nEs fa aquesta modificació perquè encara ara el cementiri no consta en cap planificació urbanística i es vol corregir aquesta situació.\n4. Modificació puntual número 40 del Pla General a l’àmbit del Pla Especial d’equipaments supramunicipals de Vilatenim\nAquesta modificació pretén arreglar la feina mal feta durant molts i molts anys. Es tracta de convertir en sòl urbà els terrenys on hi ha el Carrefour (actualment sòl no urbanitzable). Ja en el seu moment els tribunals van declarar que el govern convergent de torn ho havia gestionat de manera absolutament irregular i que la gran superfície s’havia d’enderrocar, però l’alcalde Armangué va preferir un acord amb la família propietària dels terrenys a canvi de que se’n cedissin uns al municipi (justament els que l’Ajuntament ara ha deixat als mateixos propietaris perquè hi puguin fer una escola privada d’elit). Des de la CUP vam criticar la manera amb que CIU gestiona el seu esperit Bussiness friendly.\nEs va aprovar amb l’ABSTENCIÓ de la CUP.\n5. Petició al Govern Espanyol perquè finalitzi el desdoblament de la carretera nacional II\nDes de la CUP vam recordar que sempre ens hem posicionat en contra del desdoblament perquè el creiem absolutament innecessari. La nostra opció passa per l’alliberament de l’AP-7 i la conversió de la N-II en una carretera digna que serveixi pels desplaçaments de proximitat. El text de CIU, a més, proposava que mentre durin les obres els camions puguin circular de manera gratuïta entre Girona i la Jonquera per l’AP-7. Des de la CUP vam manifestar que en el context actual en que la ciutadania ha desbordat els partits polítics amb la campanya #novullpagar, demanar això de manera excepcional, temporal i només per camions era una enganyifa.\nEs va aprovar amb el vot EN CONTRA de la CUP\n6. Consorci d’Acció Social de Catalunya\nEl dictamen proposa l’entrada de la ciutat al Consorci d’Acció Social de Catalunya, amb l’objectiu de que en els propers anys es pugui construir una residència pública per a gent gran a Figueres.\nEs va aprovar amb el vot A FAVOR de la CUP.\n7. Operació de préstec destinada al pagament de proveïdors\nL’objectiu d’aquest dictamen és demanar un crèdit per posar-se al dia en el pagament als proveïdors. Des de la CUP vam recordar la manera en que hem arribat a aquesta situació després de quatre anys de “Festa dels Detalls”, i vam assenyalar que la obligació a endeutar-se (i amb aquest procediment) suposa una clara invasió de competències, una intervenció de facto dels ajuntaments per part de l’Estat Espanyol. A més, vam tornar a deixar clar que en aquest procés s’estan regalant diners a la banca, ja que entre tots els deixem a l’1% i els bancs els deixaran als Ajuntaments a un interès que vorejarà el 7%.\n8. Instar la Generalitat de Catalunya a que aprovi la normativa que permeti realitzar el pagament de diversos tributs a l’Agència Tributària de Catalunya.\nAquest dictamen es presenta després de que a l’anterior Ple Muncipial el govern no permetés debatre una moció de la CUP que tractava el tema, amb l’argument que es volia deixar temps per aconseguir un consens. Des d’aleshores no hi ha hagut cap contacte per posar-se d’acord i s’ha portat a ple una versió descafeïnada en que no s’ esmenta l’espoli fiscal que pateixen els Països Catalans, és tremendament covarda i no apreta el Govern de la Generalitat. La CUP va presentar-hi una esmena a la totalitat amb el text original, i no es va aprovar pel vot en contra del front CIU-PP.\nLa versió del govern es va acabar aprovant amb el vot EN CONTRA de la CUP.\nAquesta moció de la CUP defensa que la gratuïtat de l’AP-7 converteix en absolutament prescindible el desdoblament de la N-II. Sempre hem defensat que no té cap sentit construir 5 carrils paral·lels per sentit, i que si bé estem molt a favor d’una dignificació de la carretera, creiem que el paper de la nacional (inclòs el cinturó) ha de limitar-se a fer de vertebració del territori (amb la prohibició de que hi circulin camions que fan llargs desplaçaments).\nEn el tema de les autopistes no estem parlant només d’un clar exemple de discriminació de l’Estat Espanyol cap als Països Catalans, sinó també de les empreses catalanes que s’aprofiten d’aquest fet per fer negoci i que tenen un tracte molt favorable de l’Administració. Casualment, la principal accionista d’Abertis, és La Caixa amb la que tots els partits polítics tradicionals estan fortament endeutats.\nNosaltres creiem que la campanya #novullpagar ha de servir per anar més enllà de demanar la gratuïtat i ha d’obrir un debat sobre el model de finançament de les infraestructures. Des del nostre punt de vista, la solució no passa en cap pas pels anomenats “peatges a l’ombra”, i des de la CUP apostem per un model públic en el que pagui qui hi circula, carregant especialment el transport internacional i el turisme i posant una quota simbòlica pels catalans. A més, els beneficis obtinguts un cop pagat el seu cost s’haurien destinar a millorar el transport públic.\nLa moció no s’aprova pels vots en contra del front CIU-PP.\nEn aquesta moció expliquem que el que pretén el web és criminalitzar els moviments socials i crear un estat de por col·lectiu, i que pretén legitimar la resposta contra algunes poques persones en forma de detenció primer, però per després, i molt més greu, per justificar les modificacions legals destinades a restringir els drets fonamentals de la població com el de manifestació, de vaga i sindicació.\nA més, des de la CUP critiquem que no es destinen tants recursos a perseguir ni la corrupció ni el frau fiscal, responsables de pèrdues milionàries de diners públics, ni s’ha fet servir aquest mètode per delinqüents reincidents, sinó que torna a ser la dissidència política el camp de proves per a noves fórmules repressives.\nHem volgut deixar clar que la gent assenyalada és gent implicada en evitar el greu retrocés social, perfectament coneguda i reconeguda en la seva militància, i que davant d’aquest trist panorama sols ens queda la solidaritat i la pèrdua de la por.\nAquesta moció d’ICV criticava la política sanitària del govern espanyol. Des de la CUP vam mostrar el nostre suport al text però vam fer extensiva la crítica al paper que està jugant el govern de la Generalitat en referència a la Sanitat pública.\nEn aquest ple vam preguntar per les antenes il·legals de telefonia mòbil que estan al barri del Poble Nou i el requeriment legal que han entrat uns veïns, per la tanca il·legal que hi ha a la zona del circuit dels arcs, per la presència de la bandera espanyola a l’Ajuntament durant les Fires i Festes de la Santa Creu i pel protocol seguit per regular qui podia anar al balcó durant el pregó i la gran presència de polítics foranis.\nEntrada anterior Ple Municipal del 11 de maig de 2012\nEntrada següent Ple Municipal del 1de juny de 2012


La pissarra de l'Eibar-Barça (Natàlia Arroyo)\nLa pissarra de l'Eibar-Barça\nEls catalans resisteixen l'inici angoixant dels guipuscoans i troben la cadena de passades necessàries per domar el matx: acaben amb opcions per golejar\n4 min. Barcelona 22/01/2017 22:35\nLa d'Ipurua és una d'aquelles victòries que sumen més que tres punts (0-4). Que sumen autoestima, que refermen el vestidor en un mateix pla, que fan encara més pinya. La lesió de Busquets, les complicacions que ha plantejat l'Eibar i, sobretot, la solvència amb què s'ha acabat dominant el partit en un escenari difícil faran més fort el Barça de Luis Enrique.\nI l'hi faran perquè s'ho ha hagut de treballar de valent. Les intencions de Mendilibar, fidel a la seva filosofia de joc, passaven per incomodar el Barça en el màxim de fases del joc possibles: el volia portar al límit en la sortida de pilota, obligar-lo a cometre errades en zones de progressió i arraconar-lo en la finalització.\nEra d'esperar que aquesta intensitat defensiva dels locals tingués un moment de debilitat. Només calia resistir per capgirar la dinàmica. I el Barça ha sabut fer-ho, refent-se fins i tot de veure marxar Busquets en llitera.\nCom ja és habitual, Ter Stegen ha minimitzat riscos en sortida de pilota davant la forta i alta pressió de l'Eibar, destinant les seves passades als laterals, que intentaven rebre en posicions avançades.\n540x306 L'Eibar pressiona a dalt: busca incomodar el Barça en l'inici L'Eibar pressiona a dalt: busca incomodar el Barça en l'inici\nA diferència d'altres dies, però, al Barça li ha costat consolidar la possessió, tant si guanyava els salts com si no. Si a l'Eibar no li funcionava l'avançament de línies, s'ha recollit per bloquejar les combinacions blaugranes. El Barça sabia que necessitava un ritme alt de circulació i canviar l'orientació per moure el rival, però no ha pogut fer-ho. No l'hi deixaven.\n540x306 La defensa asfixiant es trasllada a totes les zones: el Barça queda encerclat La defensa asfixiant es trasllada a totes les zones: el Barça queda encerclat\n540x306 El Barça no troba vies per canviar l'orientació i trencar la pressió local El Barça no troba vies per canviar l'orientació i trencar la pressió local\nEntre altres coses, perquè l'Eibar se sentia poderós. Portava la iniciativa.\nEl joc directe dels guiposcoans era una càrrega, una incomoditat. D'una banda, perquè amenaçava d'estirar les línies més del que volien els jugadors de Luis Enrique i, de l'altra, perquè deixava en situacions compromeses els dos centrals blaugranes. Umtiti i Mathieu, pendents de Sergi Enrich i Adrián González, que s'incorporava des de la mitjapunta, no podien fallar.\n540x306 El joc directe de l'Eibar estira el Barça: els dos centrals han d'estar alerta El joc directe de l'Eibar estira el Barça: els dos centrals han d'estar alerta\n540x306 El joc directe de l'Eibar i les dues puntes deixen sense marge d'error els centrals del Barça El joc directe de l'Eibar i les dues puntes deixen sense marge d'error els centrals del Barça\nLa sensació constant que cada acció de l'Eibar podia acabar amb una centrada a l'àrea era un motiu més per incomodar defensivament el Barça.\n540x306 L'amenaça de l'Eibar a l'àrea estira les línies del Barça sense pilota L'amenaça de l'Eibar a l'àrea estira les línies del Barça sense pilota\nDe fet, els blaugranes han hagut de baixar metres i d'allargar els esforços defensius més del que haurien volgut perquè s'han vist tancats al seu propi camp. Això els ha deixat una única alternativa per atacar: el contracop.\n540x306 El Barça es veu arraconat i reservat als contraatacs El Barça es veu arraconat i reservat als contraatacs\nFins que a l'equador de la primera meitat, l'equip ha aconseguit connectar passades curtes i guanyar temps amb pilota. Arda Turan, des de les recuperacions defensives, ha guanyat protagonisme i ha reactivat la resta de peces. Denis Suárez i Messi s'han trobat millor, i també Neymar ha pogut completar el triangle amb Alba i Turan i deixar així les aventures solitàries a què el portava l'anterior escenari.\nL'Eibar s'ha vist enfonsat a la seva àrea. Ja no era capaç de portar el partit al camp català. Ja no tenia ni la pilota ni la iniciativa. Ja anava a remolc.\n540x306 El Barça doma l'Eibar amb passades curtes i l'obliga a replegar-se El Barça doma l'Eibar amb passades curtes i l'obliga a replegar-se\nD'aquesta millora n'ha nascut el 0-1, obra de Denis Suárez. I l'Eibar ha hagut d'assumir les dues realitats: que anava per sota en el marcador i que havia perdut el ritme del partit.\nEl pas pel descans tampoc l'ha ajudat a recuperar el to, tot i que les intencions guipuscoanes a la represa apuntaven al guió del començament del primer temps. El Barça, però, segur amb l'avantatge, ha començat allargant la primera possessió i deixat clares, doncs, les intencions a la segona meitat. Pilota, control, pausa. Maduresa. Solvència.\nEl 0-2, transició magistral entre Messi i Suárez, ha acabat d'assegurar el guió contra un Eibar que s'entestava a apujar l'agressivitat defensiva del seu pla.\n540x306 Rakitic i Messi ajuden en la sortida Rakitic i Messi ajuden en la sortida\nEl partit ja era un altre. El Barça ha trobat comoditat a partir de la pilota, amb Rakitic imitant les accions de Busquets entre centrals i Messi rebent com a quart migcampista, entre Denis i Arda. El Barça tenia el control.\n540x306 El Barça s'estructura bé en defensa, amb Neymar esforçat amb els migcampistes El Barça s'estructura bé en defensa, amb Neymar esforçat amb els migcampistes\n540x306 El desig desesperat de l'Eibar obre el camí al Barça per golejar en transició El desig desesperat de l'Eibar obre el camí al Barça per golejar en transició\nI el tenia tan clarament, que s'ha permès el luxe d'obrir-se a plaer els espais que li convenien. Ha baixat la defensa, s'ha estructurat en el seu habitual 4-4-2 sense pilota i ha atacat els espais que li concedia la defensa avançada d'un Eibar desesperat buscant el gol de l'honor. Les transicions blaugranes han sigut letals fins al final, un caramel per golejar.


L'impacte del turisme en la salut del barri - ASPB - Agència de Salut Pública de Barcelona\n21/03/2019 - Entorns\nLa diagnosi de salut feta per l’Agència de Salut Pública de Barcelona, en el marc de l’estratègia comunitària Barcelona Salut als Barris, va identificar diverses necessitats relacionades amb la presència de turisme massiu al barri, com ara: la pressió immobiliària sobre l’habitatge, la massificació en l’espai públic o la pèrdua de comerços de proximitat, entre d’altres. Fruit d’això, diverses veïnes i veïns del barri van decidir realitzar una acció de sensibilització sobre aquestes problemàtiques a través d’un projecte de fotoveu, aprofitant un actiu del barri com l’Arxiu Fotogràfic del Gòtic.\nDurant gairebé un any, veïnes i veïns de l’Espai Social del Gòtic-La Negreta i del Casal de Gent Gran Pati Llimona han participat en el projecte “Turisme i qualitat de vida de les veïnes i veïns del Gòtic: una aproximació participativa des de la fotografia”. A través de la selecció i discussió de les seves pròpies fotografíes, han analitzat l’impacte de la turistització del barri sobre la seva vida quotidiana. Les seves experiències i sabers, han permès construir el seu relat sobre la transformació del barri i elaborar un seguit de recomanacions que van traslladar a la Regidoria de Ciutat Vella el passat 30 de gener. Alguns dels factors descrits han estat: la pèrdua del teixit social i dels comerços de proximitat, l’ocupació de l’espai públic, la pèrdua d’identitat del barri o la pressió immobiliària sobre l’habitatge, entre d’altres.\nPer difondre les principals conclusions del projecte s’ha editat una publicació que es pot consultar a la web del projecte www.fotoveugotic.org, i s’ha preparat una mostra fotogràfica amb la selecció final de fotografies realitzades per les persones participants que estarà exposada a la Sala Foyer del Centre Cívic Pati Llimona fins al 28 de febrer. A partir del març, la mostra, es podrà visitar també a la Biblioteca Gòtic-Andreu Nin. I, més endavant es podrà veure també al Borsí, l’Espai Social La Negreta i el Centre d’Atenció Primària-Gòtic.\nTurisme i qualitat de vida de les veïnes i veïns del Gòtic:\naproximació participativa des de la fotografia [PDF]


Recull de les principals Normes d'Organització i Funcionament del Centre (NOFC) per a dinamitzar el dia a dia escolar.\nRECULL DE NORMES D’ORGANITZACIÓ I FUNCIONAMENT DE CENTRE I ALTRES INDICACIONS\nUs fem arribar el recull d’una part de les Normes d’Organització i Funcionament de Centre (NOFC) que regulen els aspectes més importants a nivell organitzatiu i normatiu. Aquesta difusió pretén millorar la convivència del centre i garantir una bona manera de procedir de famílies, docents i alumnes en les qüestions que aquí es detallen.\nLa família ha de garantir i vetllar per l’assistència de l’alumnat a l’escola cada dia llevat de que hi hagi causes de força major que ho impedeixin, com ara una malaltia. A l’escola es recollirà puntualment les dades corresponents a l’assistència.\nLa puntualitat és molt important per gaudir d’un bon clima de convivència. Les famílies que arribin a l’escola després de les hores establertes hauran d’accedir a l’edifici per la porta principal i picar al timbre. Un cop se’ls hagi obert la porta hauran de signar el retard a consergeria i justificar-lo només en cas de visita mèdica o servei, amb el comprovant corresponent. No està permès entrar als passadissos ni a les aules. Igual que les absències, a l’escola es recollirà puntualment les dades corresponents a les faltes de puntualitat.\nCom heu de notificar l’absència a l’escola?\nQuan un alumne no pot venir a l’escola, us demanem que ho notifiqueu telefònicament al 934655464 o per correu electrònic a comunicació@escolatiziana.cat . D’aquesta manera, podrem notificar-ho a la mestra i ,si es queda a dinar habitualment, notificar-ho al servei de menjador per a que es pugui fer la deducció de l’import corresponent.\nCal que justifiqueu l’absència?\nNo, no cal que ens les justifiqueu. En tot cas només s’acceptaran els justificants de malaltia amb un comprovant de l’assistència a alguna consulta mèdica o per visita a un servei o consulta.\nPer l’escola és important tenir control sobre els dies lectius que un/a alumne/a ha deixat de cursar, siguin absències justificades o no.\nQuè passa si hi ha un nombre elevat d’absències i/o retards de puntualitat?\nSi l’escola detecta que el nombre d’absències és massa elevat ho comunicarà a la família. En primer lloc, serà la tutora la que ho comunicarà a la família i intentarà comptar amb la seva col·laboració per a una millora de la situació. Si no hi ha rectificació per part de la família, s’enviarà una carta on es notificarà el nombre d’absències i/o retards de puntualitat i es recordarà a la família la importància de l’assistència i la constància. En darrer lloc, i sempre que l’equip directiu i docent valori que l’evolució de l’alumne se’n pot veure afectada, s’enviarà una comunicació als Serveis Socials del municipi d’acord amb el que preveu el Pla d’Absentisme del Maresme.\nQuè passa si heu de recollir un/a alumne/a abans de l’hora de sortida?\nCal que aviseu a l’escola amb antelació per a preveure la seva sortida i el podreu recollir a la consergeria de l’escola. Us recomanem que preveieu que la conserge anirà a buscar el vostre fill o filla a l’aula quan vosaltres arribeu.\nEL QUE HAN DE PORTAR ELS ALUMNES A L’ESCOLA.\nA l’escola volem potenciar l’autonomia i la responsabilitat de l’alumnat, per tant us animem a que compartiu aquesta tasca amb nosaltres des de casa. Els alumnes han de ser responsables, progressivament, de gestionar les coses que han de portar a l’escola i fer-se càrrec de preparar-les amb antelació.\nSi un alumne es deixa a casa la motxilla o el material que ha de portar (deures, llibres de préstec, la flauta, l’agenda...) la família no ho pot portar amb posterioritat. L’única cosa que ens podeu portar després de l’entrada de l’escola és l’esmorzar i serà necessari que el vostre fill o filla sàpiga que li portareu perquè serà ell/a el responsable de pujar-lo a buscar a la consergeria.\nUs recordem que a l’escola tenim tot el que necessitem i ho podem compartir amb tothom. Us demanem que els vostres fills i filles no portin joguines ja que normalment ocasionen conflictes. Tampoc necessiten dur telèfon mòbil perquè si és necessari comunicar-nos amb vosaltres ho farem des de l’escola. Tot i així, si a vegades porten llibres o cromos que es volen compartir amb els companys i companyes caldrà seguir les indicacions de les mestres.\nMALALTIES I MEDICAMENTS.\nSi la família detecta que un infant està malalt (febre, vòmits...) o que pateix algun procés contagiós (paràsits capil·lars, conjuntivitis...) en cap cas podrà portar al nen o nena a l’escola. Cal que la família es posi en contacte telefònic o per mail amb l’escola per justificar l’absència per malaltia i per avisar a l’equip docent si és que hi ha un procés contagiós desenvolupant-se.\nEn el cas que algun responsable de l’equip docent o monitoratge detecti que un/a dels alumnes està malalt (febre, vòmits...) o que pateix algun procés contagiós (paràsits capil·lars, conjuntivitis...) avisarà telefònicament a la família i sol·licitarà que vinguin a recollir-lo el més aviat possible.\nPer tal d'informar les famílies sobre l'assistència o no dels infants al centre educatiu quan pateixen una malaltia transmissible, el Departament de Salut, a través de la Subdirecció de Vigilància i Resposta a Emergències de Salut Pública, ha publicat unes recomanacions amb uns criteris de no-assistència de l'alumnat a l'escola o a la llar d'infants durant un període de temps determinat a causa de malalties transmissibles.\nTal i com diu la normativa, per a poder administrar medicació als alumnes cal que el pare, mare o tutor/a legal aporti una recepta o informe del metge o metgessa on consti el nom de l’alumne/a, la pauta i el nom del medicament que ha de prendre. Així mateix, el pare, mare o tutor/a legal ha d’aportar un escrit on es demani i s’autoritzi al personal del centre educatiu que administri al fill o filla la medicació prescrita, sempre que sigui imprescindible la seva administració en horari lectiu.\nEn cas de medicaments naturals o homeopàtics el procediment serà el mateix. Només s’administrarà a l’escola en cas que sigui necessari i sempre que vinguin acompanyats d’una recepta mèdica i l’autorització dels responsables legals.\nNomés es subministraran medicaments que vinguin en el seu embalatge original i amb els que es faciliti un instrument d’administració que permeti calcular la dosi amb precisió. Cal que el nom del medicament coincideixi amb el nom que hi hagi prescrit a la recepta mèdica.\nTots els medicaments s’han d’entregar directament a la conserge, a la mestra responsable o a algun adult de l’escola. Heu de portar el medicament en una bosseta de plàstic amb l’autorització i la recepta a dins, la caixa ha d’estar marcada amb el nom i el curs. Sota cap concepte el medicament estarà a la motxilla i l’alumne/a serà el/la responsable de custodiar-lo o lliurar-lo al personal de l’escola.\nCOMUNICACIÓ FAMÍLIA - ESCOLA.\nComunicació diària: És necessari que quan hagueu de fer saber alguna cosa a la mestra o al servei de menjador (dietes, petició d’entrevista, hora diferent de recollida, recollida per una altra persona...) ho notifiqueu amb una nota escrita al matí o a la tarda. Els alumnes seran els responsables d’entregar aquestes notes a les seves tutores. Excepcionalment, en cas d’urgència podreu trucar a l’escola per a comunicar allò que sigui necessari. Si el vostre fill o filla s’ha de quedar a dinar i no ho heu pogut preveure abans, caldrà avisar a l’escola telefònicament o per correu electrònic abans de les 10.30 h.\nEntrevistes personals: Des de l’escola volem comunicar-vos que, com a norma general, es planifica una entrevista per a cada alumne/a durant el curs escolar. Tot i així, si el/la tutor/a ho creu convenient, pot citar a la família quan cregui necessari per fer un seguiment de l’evolució en els aprenentatges, hàbits i relacions socials. Us comuniquem que les famílies també podeu fer peticions d’entrevistes sempre que ho creieu convenient per rebre informació i sereu atesos. Recordem que l’equip directiu també està a la vostra disposició per atendre qualsevol dubte, queixa o suggeriment, només cal que concerteu l’entrevista amb antelació.\nInformes d’avaluació: Des de P3 i fins a P5, els mestres realitzen dos informes d’avaluació individual. Un d’ells s’entrega a les famílies a finals del mes de gener i l’altre s’entrega a final de curs. A més a més, s’elaborarà un informe d’adaptació addicional per a l’alumnat de P3 entre l’octubre i el novembre.\nA partir d’Educació Primària s’elaboren tres informes, un per cada trimestre. El primer s’entrega a les famílies a finals de desembre, el segon s’entrega a finals de març, aproximadament, i el tercer s’entrega a final de curs.\nCada família rep una còpia de l'informe de valoració individual dels seus fills i filles. Donat que és informació confidencial, l’escola no fa cap còpia addicional per a cap família de manera automàtica, a no ser que els responsables legals dels alumnes ho sol·licitin expressament a les tutores o directament a l'equip directiu.\nPer tant, aquelles famílies que vulgueu rebre dues còpies de l'informe per a poder satisfer les vostres necessitats d'organització familiar, haureu de sol·licitar a la tutora del seu fill o filla la còpia addicional. Us demanem que feu extensiva aquesta informació a tots els tutors legals dels nostres alumnes.\nA l’escola només està permès fer fotografies dels espais i dels alumnes durant les festivitats que celebrem de manera col·lectiva. Per tant, està prohibit accedir al recinte escolar per realitzar fotografies o fer-ne des de l’exterior en qualsevol altre moment.\nPer altra banda, també volem recordar-vos que les fotografies realitzades en actes col·lectius són exclusivament d’ús domèstic o familiar. Està absolutament prohibit fer qualsevol difusió pública d’aquestes imatges a través de qualsevol mitjà com ara pàgines web, xarxes socials i altres publicacions.\nEl dret a la pròpia imatge és reconegut en l’article 18.1 de la Constitució espanyola i està regulat per la Ley Orgánica 1/1996, de 15 de enero, de Protección Jurídica del Menor. Us fem saber que en cas de no complir qualsevol d’aquestes premisses s’incorrerà en un delicte i es podrà procedir a prendre les mesures que siguin oportunes.\nESMORZARS D’ANIVERSARI I ALIMENTS PREPARATS.\nQuan és l’aniversari d’un/a alumne/a, si la família ho desitja, es pot celebrar a l’escola convidant a esmorzar als companys i companyes de l’aula. Els aniversaris es celebraran un cop al mes i us avisarem per correu electrònic.\nUs demanem que siguin aliments saludables i en tot cas, cal evitar les elaboracions amb ou cru o amb nata i, en cas d'alumnes amb al·lèrgies, només es poden usar materials i aliments que no continguin els al·lergògens que cal evitar.\nPer a aquestes elaboracions i d’altres que feu per l’escola s'han de fer tenint en compte les normes bàsiques d'higiene alimentària establertes per l'Agència Catalana de Seguretat Alimentària que us recomanem que consulteu al document "Quatre normes per preparar aliments segurs".\nAL·LÈRGIES I ALTRES AFECCIONS.\nEn el cas que el vostre fill o filla pateixi alguna al·lèrgia o afecció crònica de recent diagnòstic que haguem de tenir en consideració a l'escola, us demanem que ens ho comuniqueu ràpidament per tal de poder-vos sol·licitar tota la informació necessària per a poder oferir al nostre alumnat la millor atenció possible. Us recordem que és necessari que a l’escola disposem d’un informe mèdic complet on es faci esment a la medicació que cal prendre per a poder tenir en compte l’al·lèrgia o l' afecció i per poder actuar de manera correcta en cas de necessitat.\nUs comuniquem que al lloc web de l’escola podeu trobar tota la informació que necessiteu sobre el calendari escolar i l’horari.\nDurant el curs també hi trobareu tota la informació actualitzada sobre les sortides escolars, els llibres, les circulars informatives...\nDes del lloc web també tindreu accés al bloc de l’escola editat per mestres i alumnes. En aquest bloc podreu veure activitats, fotografies i vídeos sobre el que els vostres fills i filles van aprenent i experimentant.


Grau de Filologia Hispànica a Barcelona per Facultat de Filología (UB) - educaweb.cat\nFormar, científicament i pedagògicament, professionals de la llengua i la literatura espanyoles, tenint en compte les competències rigorosament filològiques (coneixement, recerca, edició i crítica), com també les habilitats que estan estretament relacionades amb la transferència de coneixement a la societat (tant en institucions públiques com privades) i la gestió cultural.\nProporcionar una formació enfocada des d'una intenció transnacional i comparativista que generi interès també cap a altres ensenyaments i que prepari alhora l'alumnat que vulgui fer estudis de postgrau.\nPodràs treballar en els àmbits següents: Ensenyament superior. Ensenyament secundari i afins. Ensenyament de l'espanyol amb fins específics. Ensenyament de l'espanyol com a llengua estrangera. Recerca. Administració pública. Indústria editorial. Assessorament cultural. Gestió i indústria de la cultura. Periodisme cultural i crítica literària. Indústria audiovisual i mediàtica.


Composada a petició del virtuós violinista Manuel Guillén, Et in terra pax és una obra concisa escrita en un sol moviment. Inspirada en el text Et in terra pax del Glòria de la Missa, aquesta obra vol ser un petit clam per la pau enmig d'un món agressiu, bèl·lic i cruel. Hi distingim tres parts separades pels canvis de tempo. La primera, Furioso, ens mostra un món violent, implacable i moltes vegades inhumà. El Lento que segueix, és una reflexió interna sobre les conseqüències de les guerres. La utilització de les dobles cordes afegeix tensió a la música. L'última secció Calmo, és la recerca d'una pau celestial imaginada que s'albira a la llunyania.


La CUP crida a la mobilització i a la desobediència civil...\nLa CUP crida a la mobilització i a la desobediència civil i institucional\nper ACN 13 d’octubre de 2019 17:42\nLa CUP ha fet una crida a la mobilització i a la desobediència civil i institucional pocs dies abans que es faci pública la sentència del judici de l'1-O. "Si no ens deixen governar allò que afecta les nostres vides, serem ingovernables. Exercim el nostre dret a manifestació, el nostre dret a protesta i el nostre dret a la desobediència civil", apunten en un comunicat. Els anticapitalistes han expressat el seu suport a la participació i promoció d'assemblees populars per donar una resposta a la sentència i han demanat a la ciutadania que s'hi sumi. "Si ens volen soles i espantades, ajuntem-nos perquè la por no ens paralitzi", expliquen. D'altra banda, els cupaires també han alertat que "diàleg i indults" guanyaran protagonisme al relat de "la via pactista" a Catalunya. En aquest sentit, avisen que "des de l'independentisme retòric" es buscarà l'acord amb l'Estat per "tancar el règim" i "fer inviable qualsevol projecte rupturista els propers anys".


L’esquerra francesa conquesta el Senat | Josep Maria Quintana\n« El “desafiament” de Mahmud Abbas\nL’Aràbia Saudita: o els vigilants de l’ordre islàmic internacional »\nL’esquerra francesa conquesta el Senat\nLa notícia de la setmana, no per important però sí per curiosa, és la victòria de l’esquerra en el Senat francès. I és notícia perquè, per primera vegada des de la constitució de la V República (la que De Gaulle creà el 1958), la Cambra alta tindrà majoria d’esquerres i serà presidida per l’extrotskista Jean-Pierre Bel, que simbolitza d’aquesta manera el gir que, cap a la socialdemocràcia, ha donat aquesta cambra després de les eleccions parcials del diumenge 25 de setembre.\nMai un polític socialdemòcrata havia accedit a aquest càrrec que ara recau en un exmilitant de la Lliga Comunista Revolucionària, el qual en la seva joventut va recolzar la resistència antifranquista espanyola, fet que li va valer un pas per les presons del règim de Franco. Als 59 anys, aquest senador rural del sud-oest, qualificat de discret per la majoria, s’ha convertit en el principal càrrec electe del seu partit i simbolitza la reculada electoral de la dreta dirigida pel president del país, Nicolas Sarkozy, a set mesos de les Presidencials.\nLa victòria socialista és ben estranya en aquest cas perquè el Senat francès representa, bàsicament, per la seva estructura, la França rural, que sol ser majoritàriament conservadora, no debades aquesta institució constitucional francesa sempre havia estat dominada per la dreta. Per què s’ha produït aquest canvi? És probable que per raons molt diverses. Tenim en primer lloc la còlera dels responsables polítics locals que no han acceptat les reformes territorials que ha fet el govern; també hi ha la inevitable referència a la crisi econòmica que alimenta l’animadversió pel qui governa l’Estat, sigui del color que sigui, i hi ha també un cert repudi a la política del president francès, Nicolas Sarkozy, el qual després de guanyar de carrer les eleccions presidencials, l’any 2007, a la candidata socialista Ségolène Royal, ha perdut les eleccions municipals, cantonals i regionals, derrotes prèvies que expliquen, probablement, la desfeta al Senat on tindran majoria les esquerres que han donat a Bel la segona magistratura del país, ja que, en el sistema polític francès, el president del Senat és el que ocupa la presidència si es produeix la vacant a l’Elisi. (1)\nSarkozy es maneja molt bé a l’escena internacional: ha estat decisiu en la presa de decisions que van provocar la intervenció de l’OTAN a Líbia, i ocupa un primer lloc, al costat d’Angela Merkel, en l’aventura que han emprès per salvar l’euro, de la qual veurem si se’n sortiran. Tanmateix, i a pesar d’aquesta forta presència internacional de Sarkozy, sembla que els francesos li hagin girat l’esquena.\nL’any 2007, després de guanyar la presidència del seu país, Sarkozy disposava d’una molt ampla majoria a les dues cambres del Parlament. La seva promesa de modernitzar activament França va fer néixer grans esperances al país. Fins va aconseguir que gent d’esquerra entrés en el seu partit (va donar el ministeri d’exteriors al socialista Bernard Kouchner), protagonitzà també una obertura a gent que militava a partits ecologistes i així afeblí considerablement els seus adversaris. D’alguna manera semblava que es convertiria en el més gran president de la Història. Però si els esdeveniments polítics segueixen en l’actual direcció, els llibres d’història no diran això que ara mateix insinuava, sinó que va ser el primer president gaullista que va perdre el Senat en favor de l’esquerra.\nÉs cert que, des del punt de vista polític, la pèrdua del Senat no és greu en la mesura que la cambra alta pot només retardar l’adopció de les lleis, però mai impedir-la (en aquest sentit és com l’espanyol). Ara bé, des del punt de vista simbòlic, la pèrdua del “Palau de Luxemburg” és un dur revés que ha posat la por al cos dels conservadors i liberals, que temen les eleccions de la primavera pròxima, mentre en el camp de l’esquerra estan convençuts que aquest és l’inici d’una propera victòria que pot situar un socialista a l’Elisi en substitució de Nicolas Sarkozy.\nVistes les coses des d’Espanya, on els socialistes somien (fan bé de somiar) en una victòria de Rubalcaba el proper 20 de novembre, la victòria socialista francesa al Senat tindrà una conseqüència que no sé com ens explicaran Zapatero, Blanco i Rubalcaba, ja que els socialistes francesos són contraris a introduir a la Constitució la regla de l’equilibri pressupostari, aquesta “regla d’or” que hem entrat a la Constitució per la porta de darrera sense a penes cap debat.\nL’esquerra francesa és contrària –radicalment contrària- a l’enquadrament de les despeses públiques, com ho era també l’esquerra espanyola fins que Merkel i Sarkozy van decidir el contrari, i Zapatero (sempre el primer de la classe) va voler que nosaltres donéssim exemple de bon comportament. Dons bé. Nosaltres haurem donat exemple i ara resultarà que el mestre d’escola –Sarzozy- no podrà introduir aquest mateix principi en la constitució del seu país, perquè s’hi oposaran els socialistes.\nDe tota manera, la victòria socialista al Senat francès no comporta necessàriament la victòria del candidat d’esquerres a la presidència de la República l’any vinent, però sí que pot significar un avís respecte a aquells que s’esforcen per salvar l’euro a d’altres països i potser tindran problemes per imposar els seus criteris al seu propi país.\nConscients, doncs, d’aquesta realitat, no seria gens estrany que la França profunda renovellés els seus principis i, en una segona votació, tornés donar la victòria a Sarkozy a les presidencials, però –i això ho dic en desgreuge de Zapatero- el que sembla inevitable és que la crisi –aquesta que no coneix fronteres- actua decididament contra els governs. Merkel ha perdut totes les eleccions parcials a Alemanya, i ara el Senat francès passa a mans dels socialistes.\nConvé que ho sàpiga Rajoy, el qual té un avantatge sobre tots els altres candidats: no ha promès mai res. I com tampoc no sabem què pensa (fa uns dies Cospedal va dir que la reforma laboral que propugnen garantirà als obrers contractes estables i als empresaris la flexibilitat laboral!) ni quina política farà, això comporta que tots estem convençuts que el treball sorgirà com per art d’encanteri, es reduirà l’atur, els mercats deixaran d’empaitar-nos i Espanya esdevindrà una nova i paradisíaca Shangri-la.\n(1) Des de la fundació de la V República, només en dues ocasions el president del Senat ha assumit la prefectura de l’Estat, sempre en la persona d’Alain Poher. Va ser el 1969, quan es va produir la dimissió del general De Gaulle i el 1974 després de la mort de Georges Pompidou.\nThis entry was posted on 9 Octubre 2011 at 10:00 and is filed under Bloc de notes.\tYou can follow any responses to this entry through the RSS 2.0 feed. Both comments and pings are currently closed.


Volkswagen Westfalia de lloguer a Barcelona des de 50 euros al dia\nVolkswagen Westfalia de lloguer a Barcelona\nVolkswagen T4 Califòrnia\nLa millor elecció realitzada\nVolkswagen Westfalia de lloguer a Barcelona.\nLa Volkswagen Westfalia T4 Califòrnia, tot un clàssic i amb raó.\nLa Volkswagen T4 Califòrnia Westfalia és una de les mas furgonetes triades paràgraf gaudir d’un viatge amb totes les prestacions. La nostra versió és la T4 Califòrnia Coach amb l’equipament Westfalia.\nEs Tracta d’una furgoneta mitjana i molt manejable i com vehicle còmoda. No obstant això, compte amb l’equipament campista més complet, el que la converteix en una petita caseta amb rodes.\nEl vehicle disposa de tancament centralitzat, alçavidres elèctrics, aire condicionat, control de velocitat de creuer, coixí de seguretat i un radi USB.\nLa furgoneta disposa de quatre places per a viatjar i quatre places per dormir. La furgoneta té dues cambres dobles molt senzilles i fàcils de muntar. El llit superior, s’aixeca el paràgraf poder de peu romandre a l’habitacle mentre es cuina. Els seients davanters es giren paràgraf formar ampli saló. Té cuina de gas, pila amb aixeta convertibles en dutxa, nevera, calefacció estacionària i molt espai per als teus coses.\nSi vols gaudir de un viatge inoblidable amb la teva parella o família amics, sense cap prescindir de luxe, és aquesta la versió camper que necessites.\nVW T4 Califòrnia Coach\n4 places en marxa / 4 places dormint\nLa Volkswagen T4 Califòrnia es maneja com un cotxe. Els seients tenen reposa-braços per fer la conducció més còmoda. El control de velocitat permet establir una velocitat de creuer per a rutes llargues per autovies. Té aire condicionat, ràdio amb USB i bluetooth. El motor és un 2.5tdi amb 102CV de poc consum i disposa de coixí de seguretat davanter per a més seguretat. El vehicle té 4 places homologades per viatjar, per la qual cosa pots fer el teu millor viatge amb la família o amics.\nEls seients davanters són giratoris per crear una sala àmplia de quatre places. Té una taula que s’instal·la en pocs segons. Compta amb cuina de gas de dos focs, pila amb aixeta, nevera, calefacció estacionària, bateria secundaria, llum interior i carregador USB i d’encenedor. El sostre s’eleva en un sol moviment i permet estar dret dins de la furgoneta mentre cuines. No trobaràs a faltar cap detall.\nLa Califòrnia Coach compta amb dos llits dobles molt àmplies. Si sou dos viatjant, pots dormir al llit superior sense necessitat de modificar l’espai interior. Amb només un moviment es pot muntar un altre llit doble amb els seients del darrere, de manera que disposa de quatre places per dormir. La calefacció pot usar-se durant la nit de manera que es poden realitzar viatges hivernals amb tot el confort.\nCARACTERÍSTIQUES TÈCNIQUES DEL VEHÍCULO\nAutoradio AUX, bluetooth\n2 cames dobles\nAsientos delanteros giratoris\nCargador USB i mechero\nMesa i carreus de pícnic\nAislants tèrmics ventanes\nRopa de cama (sabana i fons per a almohades)